24MOC-96

Nafarroako Gorteetako kide den eta Unión del Pueblo Navarro talde parlamentarioari atxikita dagoen Cristina López Mañero andreak, Legebiltzarreko Erregelamenduan xedatuaren babesean, honako mozio hau aurkezten du, Osoko Bilkuran eztabaidatzeko:

Nafarroako Unibertsitate Publikoa (NUP) funtsezko instituzioa da foru-erkidegoan. 1987an sortu zenetik, bere eskaintza akademikoa, ikasle-kopurua eta ikerketa-emaitzak nabarmen hazi dira, halako moduan non sektoreko ranking nagusietan gora egin baitu. Era berean, NUPek zalantzarik gabe lagundu du Nafarroaren garapen sozial eta ekonomikoan, eta gaur egun ezin hobeto uztartuta dago gure gizartean.

NUPen finantzaketaren zatirik handiena Nafarroako Aurrekontu Orokorretatik urtero heldu diren diru-sarreretan oinarritzen da. Gaur egun, finantzaketarako urte anitzeko hitzarmen berri bat negoziatzen ari da, 2022-2024 aldirako sinatutakoa ordezteko.

2024-2025 ikasturtearen hasiera-ekitaldian, NUPko errektorea kezkatuta agertu zen instituzio akademikoak aurre egin behar dien erronkei behar bezala erantzuteko behar diren baliabideak ez edukitzeko arriskua dagoelako; izan ere, ikasle kopurua nabarmen handitu da, Unibertsitate Sistemaren Lege Organikoa (LOSU) ezarri da eta laster Osasun Zientzien eraikin berria jarriko da martxan, besteak beste.

Errektorearen hitzak larriak direnez, eta orain heldu diren ekitaldietarako urte anitzeko finantzaketa-hitzarmena negoziatzen ari denez NUPen, eta laster 2025erako Nafarroako aurrekontu orokorrak onetsiko direnez, honako erabaki-proposamen hau aurkezten dugu:

Nafarroako Parlamentuak Nafarroako Unibertsitate Publikoarekiko babesa, konfiantza eta konpromisoa adierazten du, eta Nafarroako Gobernuari eskatzen dio NUPi behar adina baliabide ekonomiko eman diezazkiola, errektoreak 2024-2025 ikasturtearen hasiera-ekitaldian adierazitako erronkei aurre egin ahal izan diezaien.

Iruñean, 2024ko irailaren 10ean

Foru parlamentaria: Cristina López Mañero